Внеклассное мероприятие: **«Сагал дус».**

11 класс, учитель *(родного языка и Даг. литературы)*

Раджабов Дж.С.

**Тема: «Сагал дус»**

Мероприятиела мурад: дурхIнази сагал дус чинаб секьяйда дурабуркIулил багьахъни, секьяйда гьунибиули сагаси дуслис, елкала историяличила. Гъай гьаладяхI ардукни.

Чебаъла ваяхI: елкала, сагаси дусми хасдарили дарибти суратуни. **«Замана»** газета

(январьла 1. 2006 д.), дурхIнани хIядурдарибти докладуни.

Мероприятиела башри.

1. **(Класс**) ДурхIни мероприятиеличи хIядурбарни.
2. **«Сагал дус**».
   1. бехIбихьудла ихтилат *(Сагал дусличила – ил се байрам сабил бурулра нуни).*
   2. **«Сагал дус**: ***ил чинаб секьяйда дурабуркIули»*** - буру БяхIяммадова Замирали. (доклад прилагается).
   3. **«Япониялизиб**» - *МяхIяммадов Мурад.*

*Ил улкализиб Сагал дус сабаибмад бусес кабилхьан, гIянручI абилзан ва*

*гьаббикIуси берхIиличил барх Сагал дуслис гьунибиур.*

*Ил бархIи савлила берклумачил дарх макIарантира хIедиэс гIямалагарси*

*саби: япониялантани макIаранти дукни бахъни хIербирнила лишаннизи*

*буйгIули саби*.

* 1. **«Чехословакиялизиб»** - ил улкала халкьли Сагал дусла столличи кадихьибти лерилра берклумазибад карп бялихъ бегIлара гIяхIсилизи халбирули саби. Сагал дусла байрам сабаэс гьаларти бурхIназир шимала ва шагьуртала кьакьурбазир илди бялихъуни дурцули дирар.Сагал дусла байрам дурабуркIули, ишар цалис цали савгъатуни дедлуга.

* 1. **«Ираклизиб»** - Иракьлизиб Сагал дусла байрам хIебла барамлизи буйгIули саби. Сагал дусла столличир дукути кьарла шиниша кIапIрачилти нергъ, зярхIти лугни суркдарили дакIибти ризкьилизирад дарибти шин, дерзибти кIиа диэс гIягIнити сари.
  2. **«Индиялизиб»** - Индиялизиб бурули бирар: Сагал дусла байрам секьяйда дураберкIадра, илкьяйда аркьян арагIеб дусла лерилра бурхIнира. Ил багьандан бургар индиялантани Сагал дусла байрам дурабуркIухIели бузахъуси гIяхIси гIядатра: илхIели лебилра разитили, талихIчебтили, гIяхIси гьавчебтили биэс гIягIнили саби, разиагардеш, гьимукIни, гъузгъалдивиъни цалалра диэс асубируси ахIен.
  3. **«Англиялизиб»** - Зарема.

Сагал дусла дуги ишабти адамтазивад чидилли – дигара чила – дигара унзализи кьутIдяхъес вирар. БекIлил тянишси ахIенси адамличира ил бархIи гIяхIладли ацIес асубирар. Сунечи гIяхIладли ацIибси адам гьарил англияланни разили ва шадли кьабулварес гIягIнибиркур. Гьарил гIяхIяллизиб сунечил барх къаркъала гала бутIа биэс гIягIнибиркур. Ил бутIа сай гIяхIладли вякьунсила анкъилабси цIализи лайбикIу. Ил – гIяхIладли вакIибсилис сунела гIяхIялла хъулиб гьардаим цIа ухули дигнила лишан саби.

* 1. **«Италиялизиб»** - сагал дусла дуги италиялантани чула хъулир лерти дуркьдиубти, хIяжатли – ахIенти ваяхI кьакьализи лайдикIу. Ил – Сагал дусли чула юртлизи талихI лебху ибси хьулла лишан саби.
  2. **«Болгариялизиб**» - сагал дус бакIниличила балахъуси сягIятла гIякьрабти цугдикибхIели, болгариялантани чула хъулибси шала билшахъа. Илди минутуназиб лебилра цаличи ца байбикIар.

*10****).«*Югославиялизиб»** - Манапова Гебенкъизли.

Сагал дусла байрамличи хIядурбикIули ил улкала халкьла гьарил хъалибаргли халаси кьацI буцIа, сабира Жура – журала някьишли, начибани, дибгIянти шиниша кьялубани жагабарибси. Илгъуна кьацI берцIес багьандан арши иршуси замана бегIлара гьалабси яра бегIлара гIелабси бегIми хIядурбарили балта. Ил кьацIлис башни башес багьандан шин ахъяс берхIи абухъайчи гIинзи башар. Ил гIинзи гъамбирухIели, гьарилли гIинизлис салам бедлуга, гIинзила духIна дибгIянти арц, ризкьи, гIинцби лайдикIу.

1. Гьар учениклизи сагал дусла байрамличила сочинение белкIахъес.